Петр Тимофеевич Макаров

Петр Тимофеевич Макаров (12.08.1981) -  Былатыан Ойуунускай аатынан Саха академическай тыйаатыр дириэктэрэ, тыйаатыр уонна киинэ артыыһа.

 Олоҕун олуктара 

 1981 сыл атырдьах ыйын 12 күнүгэр Хаҥалас улууһун Улахан-Аан нэһилиэгэр  күн сирин көрбүтэ. 
 2002 сыллаахха М.С.Щепкин аатынан театральнай училищены бүтэрбитэ уонна Былатыан Ойуунускай аатынан Саха тыйаатырыгар артыыһынан үлэтин саҕалаабыта. 
 2002 сылтан Саха тыйаатырын Профсойууһун бэрэссэдээтэлинэн үстэ талыыллан үлэлээбитэ.  
 2017 с. Москваҕа сцена искусствотын деятеллэрин ГИТИС иһинэн «Г.Г. Дадамян үрдүкү оскуолатын» ситиһиилээхтик бүтэрэн сыана искусствотын менеджэрин идэтин ылбыта.
 2020 сылтан Саха тыйаатырын дириэктэрэ.

 Айар үлэтэ 
Тыйаатырга оонньуур сүрүн оруоллара:

 Исай Попов – И.Гоголев «Кэрэ көмүскэлигэр», 
 Боорчу – Н.Лугинов «Чыҥыс Хаан ыйааҕынан», 
 Ньургун Боотур – П.Ойуунускай «Туналҕаннаах ньуурдаах Туйаарыма Куо» олоҥхо, 
 Чаллаайы – И.Гоголев «Дыгын Дархан», 
 Эрдэлиир Миитэрэй – А.Аччыгыйа «Сааскы кэм», 
 Касым – Ч.Айтматов «Ийэ сирэ», 
 Сиэнньэ – С.Ермолаев «Эйиэхэ сибэкки биэрээри», 
 Дэгэнэ Дугуй – И.Избеков «Сыгый Кырынаастыыр», 
 Испирдиэн - А.Софронов «Үс ини-бии», 
 таҥара үлэһитэ – А.Дойду «Мэҥэ халлаан оҕото Манчаары Баһылай», 
 Гаврил Ксенофонтов - В.Харысхал «Тэпсиллибэт үтүө аат», 
 Г.Ксенофонтов – Н.Лугинов «Максим», 
 Апанаас – Д.Наумов «Сандаарар сарыал саллааттара» уо.д.а.  
Россия киинэтигэр оруола: Дьэлмэ – «Чыҥыс Хаан кистэлэҥэ», режиссер А.Борисов.  

Саха киинэтигэр оруола: Марҕа баай – «Тыгын Дархан», режиссер Н.Аржаков.

Категория:Сахалар